सूत्रों के अनुसार इससे भाजपा को अपने एजेंडे में थोड़ा सा बदलाव करने पर मजबूर होना पड़ा। नयी रणनीति के अनुसार पार्टी दलित समर्थक छवि के साथ सवर्णों को जोड़े रखने का प्रयास करेगी और सामाजिक समरसता की रणनीति नहीं बदलेगी। बैठक में देश के अनुसूचित जाति एवं सवर्ण समाज दोनों को सामाजिक समरसता का संदेश दिया जाएगा। भाजपा नेतृत्व सवर्ण समाज को नये अनुसूचित जाति जनजाति अत्याचार निवारण कानून के बारे में पार्टी का पक्ष समझाने की कोशिश करेगा। कार्यकारिणी की केंद्रीय थीम में पूर्व प्रधानमंत्री स्वर्गीय वाजपेयी रहेंगे। पर बैठक का आयोजन दिल्ली में अबंडेकर प्रतिष्ठान में करके वह यह संदेश भी देगी कि उसके लिए अंबेडकर उतने ही महत्वपूर्ण है जितने दूसरे नेता।